armvectores/hy_wikipedia_2023 huggingface dataset:
Ռեյ Բոլջեր

Ռեյմոնդ Ուոլես «Ռեյ» Բոլջեր (անգլ.՝ Raymond Wallace «Ray» Bolger հունվարի 10, 1904(1904-01-10), Dorchester, Բոստոն, ԱՄՆ - հունվարի 15, 1987(1987-01-15), Լոս Անջելես, Կալիֆոռնիա, ԱՄՆ), ամերիկացի դերասան և պարող։


== Կենսագրություն ==
Ծնվել է Բոստոնում՝ իռլանդացի կաթոլիկներ Աննի Ուոլեսի և Ջեյմս Էդվարդ Բոլջերի ընտանիքում։ Երիտասարդ տարիներից զբաղվել է պարով և 1920-ական թվականների սկզբին իր կարիերան սկսել է վոդևիլներում ելույթներով։ 1926 թվականին Բրոդվեյում տեղի է ունեցել նրա առաջնաելույթը, որտեղ հաջորդ մի քանի տարիներին նա հաջողության է հասել և մի շարք հայտնի մյուզիքլներում իր վիրտուոզ պարային համարների շնորհիվ ընդունվել է հանրության կողմից։ 1949 թվականին Բոլջերը «Որտե՞ղ է Չարլին» մյուզիքլում իր գլխավոր դերի համար դարձել է «Թոնի» հեղինակավոր թատերական մրցանակի դափնեկիր։
Կինոէկրաններում Բոլջերի առաջնաելույթը տեղի է ունեցել 1926 թվականին, սակայն իր լիարժեք կարիերան սկսել է միայն 1936 թվականին՝ «MGM»-ի հետ պայմանագիր կնքելուց հետո։ Իր առաջին դերերը նա կատարել է «Մեծն Զիգֆիլդը» և «Սիրեցյալները» ֆիլմերում, իսկ համբավ ձեռք ՝ բերել 1939 թվականի Վիկտոր Ֆլեմինգայի «Օզ երկրի հրաշագործը» նշանավոր կինոնկարի Խրտվիլակի դերից հետո։ Երկրորդ համաշխարհային պատերազմի տարիներին Բոլջերը Միացյալ սպասարկման կազմակերպությունների հետ միասին շատ է շրջագայել Խաղաղ օվկիանոսի ռազմակայաններում։ Պատերազմի ավարտից հետո նա վերադարձել է կինոէկրան, որտեղ շարունակել է հայտնվել մյուզիքլներում, որոնց թվում են «Հարվիի աղջիկները», «Ապրիլը Փարիզում» և «Փոքրիկները խաղալիքների երկրում»։
1950-ական թվականների սկզբից Բոլջերը սկսել է շատ աշխատել հեռուստատեսությունում, որտեղ 1953-1955 թվականներին ունեցել է իր սեփական «Որտե՞ղ է Ռեյմոնդը» կատակերգական շոուն։ Բացի այդ, նա նաև որպես հյուր հանդես է եկել բազմաթիվ հեռուստասերիալներում, որոնց թվում են «Փարտրիջ ընտանիքը», «Փոքրիկ տնակ տափաստանում», «Ֆանտազիայի կղզին» և «Սիրո նավակ» հեռուստասերիալները։ «Օզ երկրի հրաշագործը» ֆիլմի իր խաղընկերներ՝ Մարգարեթ Հեմիլթոնի և Ջեք Հեյլիի հետ նա հաճախ հարցազրույցներ է տվել հեռուստահաղորդումների և վավերագրական ֆիլմերի համար։
Բոլջերը համոզված հանրապետական է եղել, որը 1968 թվականին քարոզել է Ռիչարդ Նիքսոնի օգտին։
Նա վերջին անգամ հեռուստատեսությամբ երևացել է 1984 թվականին՝ մահից երեք տարի առաջ։
Երկար տարիների ընթացքում դերասանն եղել է Լոս Անջելեսի Բարի Հովվի կաթոլիկ եկեղեցու անդամ, ինչպես նաև եղել է կինեմատոգրաֆիստների կաթոլիկ գիլդիայի անդամ։ Ռեյ Բոլջերը մահացել է միզապարկի քաղցկեղից 1987 թվականին 83 տարեկան հասակում։ Դերասանը հուղարկավորվել է Կալվեր Սիթիի Սուրբ Խաչ կաթոլիկ գերեզմանատանը։ Կինոյում և հեռուստատեսությունում ունեցած ներդրման համար Ռեյ Բոլջերը Հոլիվուդյան փառքի ծառուղում արժանացել է երկու աստղերի։ Նրա կինը՝ Գվենդոլին Ռիկարդը, որի հետ նա եղել է 1929 թվականից ի վեր, ամուսնու հետ ապրել է 10 տարի և մահացել է 1997 թվականին։
Մահվան պահին Բոլջերը եղել է «Օզ երկրի հրաշագործը» ֆիլմի հիմնական դերասանական կազմի վերջին կենդանի դերասաններից մեկը։ Նրա մահվանից երկու օր անց «Chicago Tribune» թերթում հրապարակվել է ծաղրանկար, որը պատկերում էր Դորոտիին և նրա ընկերներին Զմրուխտե քաղաքի ճանապարհին պարով հեռացող և նրանց հետևում զվարթ պարող Խրտվիլակին։


== Մրցանակներ ==
1949 թվական «Թոնի» մրցանակ — «Լավագույն դերասան մյուզիքլում» («Որտե՞ղ է Չարլին»)


== Ծանոթագրություն ==
Ամերիկյան սարսափ պատմություն: Հյուրանոց

«Ամերիկյան սարսափ պատմություն. Հյուրանոց» (անգլ.՝ American Horror Story: Hotel), «Ամերիկյան սարսափ պատմություն» հեռուստասերիալի 5-րդ եթերաշրջանը, որը հեռարձակվում էր FX հեռուստաալիքով 2015 թվականի հոկտեմբերի 7-ից մինչև 2016 թվականի հունվարի 13-ը։


== Նկարագրություն ==
Դետեկտիվ Ջոն Լոուն հետախուզում է սերիական մարդասպանություններ, որոնք նրան բերում են առասպելական «Կորտեզ» հյուրանոց։


== Դերերում ==


=== Հիմնական կազմ ===
Քեթի Բեյթս - Այրիս (9 դրվագ)
Սարա Փոլսոն - Սալլի (7 դրվագ)
Էվան Փիթերս - Ջեյմս Պատրիկ Մարչ (8 դրվագ)
Ուես Բենթլի - Ջոն Լոու (9 դրվագ)
Մեթ Բոմեր - Դոնովան (8 դրվագ)
Խլոե Սեվինյի - Ալեքս Լոու (12 դրվագ)
Դենիս Օ Հարե - Լիզ Թեյլոր (9 դրվագ)
Շայեն Ջեքսոն - Ուիլլ Դրեյք (7 դրվագ)
Անջելա Բասեթ - Ռամոնա Ռոյալ (5 դրվագ)
Լեդի Գագա - կոմսուհի Էլիզաբեթ (12 դրվագ)


=== Հատուկ հրավիրված դերասաններ ===

Մեր ՈՒինինգեմ - Հեյզել Էվերս
Ֆինն Ուիթրոկ - Տրիստան Դաֆֆի
Նաոմի Քեմպբել - Կլաուդիա
Լիլի Ռեյբ - Էյլին Ուորնոս
Գաբուրի Սիդիբե - Կուինի


=== Երկրորդական կազմ ===
Հենրի Լեննոն - Հոլդեն Լոու
Ռիչարդ Թ. Ջոնս - դետեկտիվ Հան
Շրի Քրուկս - Սկարլետ Լոու
Լիրիկ Լենոն - Լակլեյն Դրեյք
Ջեսսիկա Բելկին - Ռեն
Մաքս Գրինֆիլդ - Գաբրիել
Հելենա Մաթսոն - Ագնետա
Կամիլլա Ալնես - Վենդելա
Անտոն Լի Ստարկման - Մաքս Էլիսոն
Կրիստին Էստաբրուկ - Մարսի
Դարրեն Քրիս - Ջասթին


=== Հրավիրված դերասաններ ===
Ռոքսանա Բրուսսո - բժիշկ Կոէն
Դավիթ Նոտոն - պարոն Սէմյուելս
Ջոն Քերրոլ Լինչ - Ջոն Ուեյն Գեյսի
Սեթ Գեյբլ - Ջեֆֆրի Դամեր
Էնթոնի Ռուիվիվար - Ռիչարդ Ռամիրես
Նիկո Էվերս Սվինդել - Քրեյգ
Ռոբերթ Նեպար - Լեյթենանտ
Ջեսիկա Լու - Բրոնվին
Քրիսթեն Արիզա - տիկին Փրիչարդ
Մուզամ Մակկար - Փինի քույր
Մեթ Ռոս - բժիշկ Չառլզ Մոնթգոմերի
Չարլզ Մելթոն - պարոն Վու
Ալեքսանդրա Դադարիո - Նատաշա Ռամբովա
Դեվիդ Բարրերա - բժիշկ Քապլան


== Դրվագների ցուցակ ==


== Ծանոթագրություններ ==
Լունգավիլա

Լունգավիլա (իտալերեն՝ Lungavilla), կոմունա Իտալիայի Լոմբարդիա մարզի Պավիա գավառում։ Բնակչությունը կազմում է 2200 մարդ 2008 թվականի մարդահամարի տվյալների, բնակչության խտությունը կազմում է 361 մարդ/կմ²։ Զբաղեցնում է՝ 6 կմ2 տարածք։ Հեռախոսային կոդ՝ 0383։ Փոստային ինդեքս՝ 27053։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
(3902) Յորիմոտո

(3902) Յորիմոտո (անգլ.՝ Yoritomo), աստերոիդ աստերոիդների գոտու արտաքին մասում։ Հայտնաբերվել է 1986 թվականի հունվարի 14-ին Սիգերու Ինոդայի և Տակեշի Ուրատայի կողմից Կարասույամայում։
Միջին հեռավորությունը Արեգակից կազմում է 3,220765 ա. մ., առավելագույնը մոտենում է 3,0029 ա. մ. հեռավորության վրա և հեռանում 3,4386 ա. մ.։ Արեգակի շուրջ մեկ ամբողջական պտույտ է կատարում 2111,24 երկրային օրվա ընթացքում, իր ուղեծրով շարժվելով միջինում 0,170516 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3902) Յորիմոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեբաստիայի փողոց (Երևան)

Սեբաստիայի փողոց, փողոց Երևանի Մալաթիա-Սեբաստիա վարչական շրջանում։ Անվանվել է Փոքր Հայքի պատմական Սեբաստիա քաղաքի անունով։
Հյուսիսից սկիզբ է առնում Լենինգրադյան-Գրիգոր Հասրաթյան-Արա Սարգսյան փողոցների հատման վայրից՝ Նոր Սեբաստիա թաղամասում։ Ձգվում է դեպի հարավ՝ հասնելով մինչև Եռաբլուր պանթեոնի հետնամասը, որտեղ ավարտվում է՝ կազմելով խաչմերուկ Ծովակալ Իսակովի և Բագրատունյաց պողոտաների հետ։


== Հատող փողոցներ ==
Տիչինայի փողոց
Արմին Վեգների փողոց
Արշակունյաց պողոտայի 1-ին փակուղի
Հովանաթանի փողոց
Մալաթիայի փողոց
Վանթյան փողոց
Սվաճյան փողոց
Րաֆֆու փողոց
Միքայելյան փողոց


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Երևան քաղաքի քաղաքային նշանակության փողոցների ցանկ
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Բեկետովո (գյուղ, Երմեկեևսկի շրջան)

Անվան այլ կիրառումների համար տե՛ս՝ ԲեկետովոԲեկետովո (ռուս.՝ Бекетово, բաշկիրերեն՝ Бекетов), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 525 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իլդիկո Ույլակի-Ռեյտո

Իլդիկո Ույլակի-Ռեյտո (հունգ.՝ Rejtő Ildikó, Újlaky Jenőné, Sági Györgyné, ծնյալ Ildikó Rejtő; ավելի ուշ՝ Ildikó Sagine-Rejto, մայիսի 11, 1937(1937-05-11), Բուդապեշտ, Հունգարիայի Թագավորություն), հունգարացի մարզուհի, սուսերամարտիկ, օլիմպիական խաղերի և աշխարհի չեմպիոնուհի


== Կենսագրություն ==
Ծնվել է Հունգարիայի մայրաքաղաք Բուդապեշտում։ Ծնողները հրեաներ էին։ Իլդիկոն ի ծնե խուլ է։
Սուսերամարտով սկսել է զբաղվել 15 տարեկան հասակից (նրա սիրած զինատեսակը խոցասուսերն էր և հենց դրանով է իր հաղթանակները կռել)։ Մարզիչներին ապշեցրել ու հիացրել է նրա զարմանալի արագ ռեակցիան։ Քանի որ աղջիկը խուլ էր, մարզիչները նրան համապատասխան հրահանգներ տվել են գրելով։
Իլդիկոն 1956 և 1957 թվականներին նվաճել է աղջիկների աշխարհի չեմպիոնի, 1958-ին՝ Հունգարիայի կանանց չեմպիոնի տիտղոսը։ 1963 և 1964 թվականներին ճանաչվել է Հունգարիայի «Տարվա լավագույն մարզուհի»։
Մասնակցել է 1960-ից մինչև 1976 թվականն անցկացված բոլոր օլիմպիական խաղերին և ընդհանուր առմամբ նվաճել օլիմպիական յոթ մեդալ՝ երկու ոսկե (խոցասուսերակիրների անհատական և թիմային մրցապայքարներում), երեք արծաթե (երեքն էլ՝ թիմային հաշվարկով) և երկու բրոնզե (անհատական և թիմային հաշվարկներով՝ մեկական)։ Իր բարձրագույն մարզական նվաճմանը՝ կրկնակի օլիմպիական չեմպիոնուհու կոչմանը հասել է 1964 թվականին Տոկիոյում անցկացված ամառային օլիմպիական խաղերում, 27 տարեկան հասակում։
Իլդիկոն բազմիցս հռչակվել է աշխարհի չեմպիոնուհի. 1963 թվականին՝ անհատական հաշվարկով, 1962, 1967 և 1973 թվականներին՝ թիմային հաշվարկով։
1999 թվականին էլ նվաճել է վետերանների աշխարհի չեմպիոնուհու կոչումը։
Միջազգային սպորտի հրեական փառքի սրահում բացվել է Իլդիկո Ույլակի-Ռեյտոյին նվիրված անկյուն։


== Ծանոթագրություններ ==


== Արտաքին հղումներ ==
Jewish Sports
Jews in Sports bio Archived 2020-10-29 at the Wayback Machine.
Fencing olympic history bio at the Wayback Machine (archived 15 December 2004)
JDCC bio at the Wayback Machine (archived 4 October 2006)
Էսլինգեն (շրջան)

Էսլինգեն  (գերմ.՝ Landkreis Esslingen), շրջան է Գերմանիայում։ Շրջանի կենտրոնն է Նեքարի Էսլինգեն քաղաքը։ Զբաղեցնում է 641,49 կմ2։ Բնակչությունը 516 498 մարդ է։ Բնակչության խտությունը 805 մարդ/կմ2։
Շրջանի պաշտոնական կոդը 08 1 16 է։ Շրջանում 44 համայնք կա։


== Ծանոթագրություններ ==
Սոմատինո

Սոմատինո (իտալերեն՝ Sommatino), կոմունա Իտալիայում, գտնվում է Սիցիլիա մարզում՝ Կալտանիսետա գավառում։
Բնակչությունը 7561 մարդ (2004 թվականի տվյալներով), բնակչության խտությունը 232 մարդ/կմ²։ Զբաղեցնում է 34 կմ² տարածք։ Փոստային ինդեքս՝ 93019։ Հեռախոսային կոդ՝ 0922։


== Արտաքին հղումներ ==
Բնակչության պաշտոնական կայք (իտալ.)
Դուբնիկի (գյուղ, Նովգորոդ-Վոլինսկի շրջան)

Դուբնիկի (ուկրաիներեն՝ Дубники), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Դուբնիկի գյուղում բնակվում էր 347 մարդ։ Բնակավայրը զբաղեցնում է 1367 կմ² տարածք։ Բնակչության խտությունը կազմում էր 253,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քրիստոֆեր Բեյլի

Քրիստոֆեր Պոլ Բեյլի (լատ.՝ Christopher Bailey, մայիսի 11, 1971(1971-05-11), Հալիֆաքս, Արևմտյան Յորքշիր, Միացյալ Թագավորություն), Burberry նորաձևության տան նախագահ և նախկին գլխավոր կրեատիվ տնօրեն։ 2014 թվականի մայիսին Անժելա Արենդսի հեռանալուց հետո նա զբաղեցրել է գլխավոր կրեատիվ տնօրենի և նախագահի պաշտոնը։ 2018 թվականի փետրվարին գլխավոր կրեատիվ տնօրենի պաշտոնում նրան փոխարինել Է Ռիկարդո Տիշին։


== Պատանեկություն ==
Քրիստոֆեր Պոլ Բեյլին ծնվել է Անգլիայի Յորքշիր քաղաքում՝ ատաղձագործի և Marks & Spencer ցուցափեղկերի ձևավորողի ընտանիքում։ 1994 թվականին մագիստրոսի աստիճանով ավարտել է Արվեստի թագավորական քոլեջը, որտեղ 2004 թվականին արժանացել է պատվավոր կրթաթոշակի, իսկ 2013 թվականին բժշկական պատվավոր կրթաթոշակի։


== Կարիերա ==

1994-1996 թվականներին Դոնա Կարանի նորաձևության տանը Քրիստոֆերն աշխատել է որպես կանացի հագուստի դիզայներ, իսկ 1996-2001 թվականներին՝ Միլանի Gucci ապրանքանիշի կանացի հագուստի ավագ դիզայներ։ 2001 թվականի մայիսին որպես դիզայնի տնօրեն նա միացել է Burberry-ին, 2004 թվականին դարձել է կրեատիվ տնօրեն, իսկ 2009 թվականի նոյեմբերին՝ գլխավոր կրեատիվ տնօրեն։
2008 թվականին Բեյլին Անժելա Արենդսի հետ հիմնել է Burberry Foundation-ը, որն օգում է երիտասարդներին ստեղծագործության միջոցով իրականացնել իրենց երազանքներն ու ներուժը։ Burberry Foundation-ը ներդրումներ է կատարել ընտրված բարեգործական կազմակերպություններում՝ աջակցելով մայրաքաղաքային խոշոր շրջանների երիտասարդներին, որտեղ ապրել և աշխատել են Burberry-ի աշխատողների մեծ մասը, և որտեղ նրանք կարողացել են կամավոր աշխատել։
2013 թվականի հոկտեմբերի 15-ին Բեյլին նշանակվել է Burberry-ի հաջորդ գլխավոր տնօրեն՝ 2014 թվականի կեսերին Անժելա Արենդսի հեռանալուց հետո։ 2014 թվականի մայիսի 1-ին Բեյլին ստանձնել է ստեղծագործական գլխավոր տնօրենի և գործադիր տնօրենի պաշտոնը։
2016 թվականի հուլիսին հայտարարվել է, որ Burberry-ի հաջորդ գլխավոր տնօրենը պետք է լինի Céline-ի գործադիր տնօրեն Մարկո Գոբետին։ 2017 թվականի նոյեմբերին Գոբետին փոխարինել է Բեյլիին, իսկ Քրիստոֆերը ստանձնել է նախագահի պաշտոնը՝ պահպանելով գլխավոր կրեատիվ տնօրենի տիտղոսը։ 2017 թվականի հուլիսին Գոբետին փոխարինել է Բեյլիին՝ որպես գլխավոր գործադիր տնօրեն։ Կազմակերպության 2017 թվականի հոկտեմբերի 31-ի հայտարարության համաձայնության՝ 2018 թվականի մարտին  Բեյլին կհեռանա տնօրենների խորհրդից, ինչպես նաև հաջորդ դեկտեմբերին ամբողջովին կհեռանա Burberry-ից։


== Անձնական կյանք ==
Միլանում աշխատելիս Բեյլին հարաբերությունների մեջ է եղել Miu Miu-ի դիզայներ Գիրտ Քլոեթի հետ։ 2004 թվականին Քլոեթի մոտ ախտորոշվել է ուղեղի ուռուցք, որից հետո զույգը տեղափոխվել է Յորքշիր և հաջորդ տարի հետ չի վերադարձել։
2009 թվականին Բեյլին հարաբերությունների մեջ է եղել բրիտանացի դերասան Սայմոն Վուդսի հետ։ 2012 թվականին զույգն ամուսնացել է։ Նրանք ունեցել են երկու դուստր՝ Այրիսը և Նելին։


== Ծանոթագրություն ==
Գրահամ շրջան (այլ կիրառումներ)

Գրահամ շրջան, կարող է վերաբերել՝

Գրահամ շրջան - ԱՄՆ Արիզոնա նահանգի շրջաններից մեկը
Գրահամ շրջան - ԱՄՆ Կանզաս նահանգի 105 վարչական միավորներից մեկը
Աննա Հովհաննիսյան

Աննա Հովհաննեսի Հովհաննիսյան (1903, Վաղարշապատ, Երևանի նահանգ, Կովկասի փոխարքայություն, Ռուսական կայսրություն - նոյեմբերի 29, 1977(1977-11-29)), հայ թարգմանչուհի, ԽՍՀՄ գրողների միության անդամ 1937 թվականից։
Բանաստեղծ Հովհաննես Հովհաննիսյանի դուստրը։


== Կենսագրություն ==
Ծնվել է Վաղարշապատ (այժմ՝ Էջմիածին) քաղաքում։ 1916 թվականին ավարտել է Բաքվի օրիորդաց գիմնազիան և որոշ ժամանակ աշխատել գթության քույր։ Ապա ընդունվել և 1929 թվականին ավարտել է Լենինգրադի արվեստի պատմության Գերցենի անվան ինստիտուտը։ Այնուհետև մի քանի տարի ռուսաց լեզու է դասավանդել Լենինգրադի միջնակարգ ուսումնական հաստատություններում։ Հետո զբաղվել է թարգմանչական գործունեությամբ։
Նրա թարգմանությամբ ռուսերեն լույս են տեսել Մուրացանի «Գևորգ Մարզպետունին», «Պատմվածքները», Ստեփան Զորյանի «Պապ թագավորը», Ծերենցի, Շիրվանզադեի, Նաիրի Զարյանի, Քրիստափոր Թափալցյանի, Բոգդան Վերդյանի մի շարք գործեր։ Ռուսերեն է թարգմանել նաև Մարտիրոս Սարյանի «Իմ կենսագրությունը» երկը։
Ռուսերենից հայերեն է թարգմանել Վ. Ավդեևի, Սամուիլ Մարշակի ստեղծագործություններից։
Երկրորդ համաշխարհային պատերազմի տարիներին որպես զինվորական թղթակից աշխատել է Լենինգրադում, ներկա եղել քաղաքի շրջափակմանը։ Մահացել է 1977 թվականին։


== Ծանոթագրություններ ==
Խոն

Անվան այլ կիրառումների համար տե՛ս՝ Խոն (այլ կիրառումներ)
Խոն (վրաց.՝ ხონი), քաղաք Վրաստանի Իմերեթի երկրամասում։ Բնակչությունը՝ ▼8117 մարդ (2022)։


== Տես նաև ==
Իմերեթ


== Ծանոթագրություններ ==
Արկածային տուրիզմ

Արկածային տուրիզմ, տուրիզմի տեսակ, որը ենթադրում է որևէ ուսումնասիրություն և իրական (կամ հավանական) ռիսկեր պարունակող ճամփորդություն։
Ըստ Արկածային տուրիզմի առևտրային ասոցիացիայի՝ արկածային տուրիզմ կարող է լինել ցանկացած ճամփորդական գործունեություն, որը ներառում է երեք բաղադրիչ՝ ֆիզիկական ակտիվություն, մշակութային փոխանակում և բնության հետ կապ։
Արկածային տուրիստները կարող են ձգտել հաղթահարելու լարված և դժվար իրավիճակներ, որոնք առաջանում են նրանց՝ հարմարավետության գոտին լքելու արդյունքում։ Սա կարող է տեղի ունենալ մշակութային շոկ (ցնցություն) ապրելու կամ կոնկրետ գործողությունների հետևանքով, որոնք պահանջում են զգալի ջանքեր և ներկայացնում են ֆիզիկական վտանգ կամ ռիսկի որոշակի աստիճան ունեն։


== Արկածային տուրիզմի տեսակներ ==
Արկածային տուրիզմի տեսակներից են լեռնագնացությունը, բարձունքից պարանով թռիչքները, հեծանվային լեռնագնացությունը, թիավարությունը (կանոյե, կայակ), ջրասուզումը, լաստանավով ճամփորդությունը, զիպլայնը, պառապլանով թռիչքը, քայլարշավը, ձիարշավը, հետազոտական ճամփորդությունը, սենդբոարդինգը (ավազի վրայով), սպելեոտուրիզմը (քարանձավային տուրիզմ) և ժայռամագլցումը և հիչհայկինգը (ավտոստոպով ճամփորդություն): Արկածային տուրիզմի որոշ տարօրինակ ձևեր ներառում են տուրիզմ աղետավայրերում և գեթո տուրիզմ։ Արկածային տուրիզմի այլ զարգացող ձևերից են սոցիալական տուրիզմը և տուրիզմը Ջունգլիներում։ Սպառողական մատչելի տեխնոլոգիաների կիրառումը, մասնավորապես Global Positioning Systems, flashpacking, social networking և լուսանկարչությունը բարձրացրին համաշխարհային հետաքրքրվածությունը դեպի արկածային տուրիզմ։
Հետաքրքրվածությունը դեպի անհատական արկածային տուրիզմը նույնպես բարձրացավ, քանի որ հայտնվեցին արկածային տուրիզմի վերոհիշյալ տեսակներն առաջարկող մասնագիտական ճամփորդական բազմաթիվ կայքեր։


== Ծանոթագրություններ ==


== Արտաքին հղումներ ==
Արկածային տուրիզմի գլոբալ զեկույց (Համաշխարհային տուրիզմի կազմակերպություն) Archived 2016-10-24 at the Wayback Machine.
10 ամենաարկածային ուղություններ
Փաստեր արկածային տուրիզմի մասին
Քրիստափոր Պալունի

Քրիստափոր եպիսկոպոս Սյունի (), հայ հոգևորական, Պալունիքի եպիսկոպոս։


== Կենսագրություն ==
Քրիստափոր եպիսկոպոսը 554 թվականին մասնակցել է Ներսես Բ Բագրևանդցի կաթողիկոսի կողմից գումարված Դվինի եկեղեցական ժողովին։


== Ծանոթագրություններ ==
Գայլաքար

Գայլաքար, լեռնագագաթ Հայաստանի Լոռու մարզում, Ջավախքի լեռնաշղթայի արևելյան ճյուղերից մեկի վրա, Լիճկատար լեռնագագաթից արևելք, Նորամուտ գյուղից 13 կմ արևմուտք։ Բարձրությունը 3123 մ։


== Ծանոթագրություններ ==
Gotta Be You

«Gotta Be You» (հանգըլ՝ 너 아님 안돼), կորեական 2NE1 գյորլ բենդի «Crush» ալբոմի երրորդ սինգլն է։ Սինգլը թողարկվել է 2014 թվականի մայիսի 20-ին։
Երգի հեղինակը կորեացի երաժիշտ Թեդի Պակն է, ով 2NE1 խմբի համար գրել է բազմաթիվ երգեր, ինչպես նաև Dee.P-ը։


== Տեսահոլովակ ==
Երգի տեսահոլովակը երեք օր շուտ է թողարկվել, այդ օրը խումբը դարձավ երեք տարեկան։ Տեսահոլովակի ռեժիսորը Հան Սա Մինն էր, ով ավելի վաղ նկարահանել էր խմբի «Lonely» և «Missing You» տեսահոլովակները։ Տեսահոլովակը նկարահանվել է փոփ արտ ոճով։ Վոկալիստները կրում էին ամերիկացի դիզայներ Ջերեմի Սկոտի հագուստները, ով հաճախ է համագործակցում խմբի հետ։


== Կարգավիճակը չարտերում ==


== Ծանոթագրություններ ==


== Արտաքին հղումներ ==
Տեսանյութը ՅուԹյուբում
Vue.js

Vue.js, JavaScript ֆրեյմորք բաց ներքին կոդով, որը նախատեսված է օգտատիրոջ միջերես մշակելու համար։  Հեշտ է ինտեգրվում է նախագծերում, որոնք օգտագործում են այլ JavaScript գրադարաններ։ Սա կարող է աշխատել, ինչպես վեբ-ֆրեյմորք մեկ էջանոց հավելվածների մշակման համար։


== Պատմություն ==
2013 թվականին Google աշխատակիցներից Էվան Յուն, աշխատում էր նախագծերից մեկի վրա, եկավ այն եզրահանգման, որ չկան պատրաստի լուծումներ վեբ հավելվածների բարդ միջերեսի արագ մշակման համար․ այս շրջանում React-ը դեռ գտնվում էր մշակման վաղ շրջանում, հիմնական գործիքները բարդ ֆրեյմորքերն էին, ինչպիսին է AngularJS կամ Backbone.js-ը։ Այս խնդրի լուծման համար Յուն սկսեց Vue.js-ի մշակումը, որը պահպանելով պարզությունը, ոչ միայն օգտակար եղավ պրոտոտիպերի հետ աշխատելու համար, այլև ամբողջական մշակման համար։
2015 թվականի հոկտեմբերին թողարկվեց գրադարանի 1․0 տարբերակը, իկ արդեն 2016 թվականի սեպտեմբերին 2․0 տարբերակը։


== Բնութագիր ==
Vue.js-ը օժտված է աստիճանաբար ադապտացվող ճարտարապետություն։ Հիմանական գրադարնը կենտրոնացված է միայն դիտման շերտի վրա։ Ֆունկցիաների ընդլայնման համար անհրաժեշտ է պաշտոնապես աջակցվող գրադարանների աջակցում և փաթեթներ ինչպիսին է՝ Nuxt.js-ը, որը համարվում է ամենահայտի լուծումը։
Vue.js-ը թույլ է ընդլայնել HTML կոդը, HTML ատրիբուտնների միջոցով։


=== Կոդի օրինակ ===
Vue.component('button-clicked', {
  props: [ "initialCount" ],
  data: () => ({
    count: 0,
  }),
  te mplate: `<button v-on:click="onClick">Clicked {{ count }} times</button>`,
  computed: {
    countTimesTwo() {
       return this.count * 2;
    }
  },
  watch: {
    count(newValue, oldValue) {
      console.log(`The value of count is changed from ${oldValue} to ${newValue}.`);
    }
  },
  methods: {
     onClick() {
        this.count += 1;
    }
  },
  mounted() {
    this.count = this.initialCount;
  }
 });

new Vue({
  el: '#tuto',
});


== Ծանոթագրություններ ==


== Գրականություն ==
Callum Macrae, 2017, էջ 219, ISBN 9781491997246։
Olga Filipova,  Learning Vue.js 2 Learn how to build amazing and complex reactive web applications easily with Vue.js, 2016 — 334, էջեր 334 — 334 էջ, ISBN 9781786461131։
Alex Kyriakidis, Kostas Maniatis,  The Majesty of Vue.js, 2016, էջ 230, ISBN 9781787125209։


== Արտաքին հղղումներ ==
https://vuejs.org/ Vue.js. պաշտոնական կայք
Getting Started With Vue.js SitePoint[en](անգլ.)
Վարազդատ Կազանջյան

Վարազդատ Հովհաննեսի Կազանջյան (Վարազդատ Յովհաննէս Քազանճեան, մարտի 18, 1879(1879-03-18), Երզնկա, Էրզրումի վիլայեթ, Օսմանյան կայսրություն - հոկտեմբերի 19, 1974(1974-10-19), Բելմոնտ, Միդլսեքս շրջան, Մասաչուսեթս, ԱՄՆ), հայազգի վիրաբույժ։ «Պլաստիկ վիրաբուժության հայր»։ Հարվարդի համալսարանի պլաստիկ վիրաբուժության առաջին պրոֆեսոր։


== Կենսագրություն ==
Վարազդատ Կազանջյանը ծնվել է Երզնկայում 1879 թվականին։ 1879 թվականին հաճախել է Սվասի ֆրանսիական Հիսուսի միաբանություն դպրոց, այնուհետև տեղափոխվել է Սամսուն, որտեղ աշխատել է եղբոր հետ միասին, այնուհետ աշխատել է փոստային ծառայությունում։ Փախչելով Համիդյան ջարդերից՝ 1895 թվականի հոկտեմբերին մեկնել է ԱՄՆ, հաստատվել Մասաչուսետս նահանգի Վուսթեր քաղաքում և աշխատել մետաղալարի գործարանում։
1900 թվականին, ստանալով ԱՄՆ քաղաքացիություն, Կազանջյանը 1902-1905 թվականներին սովորել է Հարվարդի համալսարանում, 1921 թվականին արժանացել դոկտորի աստիճանի։ 1915-1919 թվականներին եղել է Հարվարդի համալսարանի բժշկական բաժնի ծնոտների և դեմքի գլխավոր վիրաբույժ։
Առաջին համաշխարհային պատերազմի ժամանակ կամավոր միացել է Հարվարդի բժշկական զորքերին։ Այստեղ նա բուժել է խրամատներում տուժածների վատ վնաստածքներ՝ ծնոտ, քիթ, այտեր, փամփուշտներից ու նռնակներից վնասված գանգեր։ Աշխատելով Ֆրանսիայի ռազմադաշտերի ինքնաշեն հիվանդանոցների հասարակ պայմաններում՝ Կազանջյանը ցուցաբերում է մարդկային հոգատարություն և նորարարական բժշկական ընթացակարգեր, և սկսվել է նրա կարիերան՝ որպես պլաստիկ վիրաբուժության ժամանակակից պրակտիկայի հիմնադիր։ 1916 թվականին Կազանջյանն ստացել է մայորի կոչում։


== Մրցանակներ, պարգևներ ==
Արժանացել է տարբեր մրցանակների, այդ թվում Անգլիայի Գևորգ V-ի կողմից Սուրբ Միքայել և Սուրբ Գևորգ շքանշանի, 1951 թվականին արժանացել է Պլաստիկ և վերականգնողական վիրաբուժության ամերիկյան ընկերակցության պատվավոր մրցանակի։


== Ծանոթագրություններ ==


== Արտաքին հղումներ ==
Varaztad H. Kazanjian
Խնձորուտի լեռներ

Անվան այլ կիրառումների համար տե՛ս՝ Խնձորուտ (այլ կիրառումներ)Խնձորուտի լեռներ, Խնձորուտի լեռնաշղթա, գտնվում է Հայաստանի հյուսիս-արևելքում։ Ձգվում է Միափորի լեռնաշղթայից մինչև Ախինջա և Խնձորուտ գետերի միախառնման վայրը  (2400 մ բարձրությամբ)։ Երկարությունը մոտ 40 կմ է։ Ամենաբարձր գագաթը Լորտնուկ լեռն է՝ 2114 մ։ Յուրայի հրաբխածին ապարներից կազմված ծալքաբեկորային լեռնաշղթա է։ Լանջերը մասնատված են՝ ծածկված անտառներով։


== Ծանոթագրություններ ==
Սեն Ռիշոմոն

Սեն Ռիշոմոն (ֆր.՝ Sains-Richaumont), համայնք Ֆրանսիայի հյուսիսում՝ Պիկարդիա մարզում՝ Էնա գավառում՝ Վերվեն շրջանում՝ Մարլ կանտոնում։ Տեղակայված է Լանից 32 կիլոմետր հյուսիս և Սեն Կանտենից 33 կիլոմետր արևելք, ազգային N2 ավտոմայրուղուց 13 կիլոմետր հեռավորության վրա։
2012 թվականի մարդահամարի տվյալներով բնակչությունը կազմում է 1 037 մարդ։


== Տեսարժան վայրեր ==
Սուրբ Մարտենի եկեղեցի


== Բնակչություն ==
2012 թվականի դրությամբ համայնքի բնակչությունը կազմում է 1037 մարդ


== Տնտեսություն ==
2011 թվականի դրությամբ անգործունակության մակարդակը 19,9 % է (ընդհանուր Ֆրանսիայում՝ 12,8 %, Էնա գավառում՝ 15,9 %)։
2011 թվականի դրությամբ մեկ շնչին ընկնող տարեկան միջին եկամուտը եվրոյով 17 900 է (ընդհանուր Ֆրանսիայում՝ 25 140, Էնա գավառում՝ 21 148)։
2010 թվականի դրությամբ 599 աշխատունակ տարիքի մարդկանցից (15-64 տարեկան) 402-ը եղել են տնտեսապես ակտիվ, 197-ը՝ ոչ ակտիվ (ակտիվության ցուցանիշը՝ 67,1 %, 1999 թվականին եղել է 67,5 %)։ 402 ակտիվ բնակիչներից աշխատել են 322 մարդ (178 տղամարդ և 144 կին), անգործունակ են եղել 80-ը (35 տղամարդ և 45 կին)։ 197 ոչ ակտիվներից 55 մարդ եղել են աշակերտ կամ ուսանող, 65-ը՝ թոշակառու, 77-ը ակտիվ չեն եղել այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ
2014 թվականի համայնքային ընտրությունների արդյունքները
Ագրակ (Արճեշի գավառ)

Անվան այլ կիրառումների համար տե՛ս՝ Ագրակ (այլ կիրառումներ)Ագրակ, գյուղ Արևմտյան Հայաստանում, Վանի վիլայեթի Արճեշի գավառակում։
XIX դարի վերջին ուներ 32 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ստելլան Սկարսգորդ

Ստելլան Յուն Սկարսգորդ (շվեդերեն՝ Stellan John Skarsgård [ˈstɛlːan ˈskɒːʂɡoːɖ], արտասանվում է՝ Սկարշգորդ, հունիսի 13, 1951(1951-06-13)[…], Göteborgs Kristine församling, Գյոթեբորգ համայնք, Gothenburg and Bohus County, Շվեդիա), կինոյի և թատրոնի շվեդ դերասան, Բեռլինի կինոփառատոնի մրցանակակիր։ Ներկայիս շվեդ ամենահայտնի դերասաններից մեկն է։ Հայտնի է դանիացի ռեժիսոր Լարս ֆոն Թրիերի հետ երկարաժամկետ համագործակցությամբ։ Նկարահանվել է նրա ֆիլմերից հինգում` «Ճեղքելով ալիքները», «Խավարում պարողը», «Դոգվիլ», «Մելանխոլիա» և «Նիմֆոմանուհի»։


== Կենսագրություն ==
Սկարսգորդը հայտնի է դարձել դեռևս երիտասարդ տարիքում` ազգային հեռուստատեսության ֆիլմերում կերտած դերերի շնորհիվ։ 1972-1988 թվականներին խաղացել է Ստոկհոլմի Թագավորական դրամատիկական թատրոնում։ Կինոյում սկսել է նկարահանվել 1982 թվականից։ 1980-ական թվականներին կինոյում կատարած ներդրումների համար Բեռլինյան կինոփառատոնում արժանացել է «Արծաթե արջ» մրցանակին։ Տասնմեկ անգամ առաջադրվել է մրցանակների՝ տարբեր ֆիլմերի անվանակարգերում՝ արժանանալով այդ մրցանակներից հինգին։ Հայտնի է դարձել Հոլիվուդում Ֆիլիպ Քաուֆմանի «Գոյության անտանելի թեթևություն» (1988) ֆիլմից հետո։ Մինչ օրս նկարահանվել է ավելի քան 120 հեռուստասերիալներում։


== Անձնական կյանք ==
1975-2007 թվականներին ամուսնացած է եղել մասնագիտությամբ բժիշկ Մյու Գյունտերի հետ։ Ունեցել են վեց զավակ։ Երեխաներից չորսը դարձել են դերասան՝ ավագ որդին` Ալեքսանդր Սկարսգորդը (ծնվ. 1976, նկարահանվել է «Իսկական արյուն» և «Սերնդի սպանությունը» ֆիլմերում), Գուստաֆ Սկարսգորդ (ծնվ. 1980), Սեմ Սկարսգորդը (ծնվ. 1982), Բիլ Սկարսգորդ (ծնվ. 1990), մոդել Էիյա Սկարսգորդ (ծնվ. 1992) և Վալտեր Սկարսգորդ (ծնվ. 1995)։
Այժմ ամուսնացած է Մեգան Էվերետի հետ։ Նրանք ունեն երկու որդի` Օսիանը (ծնվ. 2009) և Կոլբեյնը (ծնվ. 2012):
Բնակվում է Շվեդիայում։


== Ծանոթագրություններ ==
Տանկի Նովու

Տանկի Նովու (պորտ.՝ Tanque Novo), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Բաիա նահանգի հարավկենտրոնական մաս (մարզ)ում։ Մտնում է Կրուզեյրու դու Ժերեմոաբու գավառի կազմի մեջ։ Բնակչությունը կազմում է 17 100 մարդ՝ 2006 թվականի տվյալներով։ Գրավում է 825,943 կմ2 տարածք։ Բնակչության խտությունը՝ 20,7 մարդ/կմ²։


== Պատմություն ==
Քաղաքը հիմնադրվել է 1985 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 34.609.241,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2 148,04 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,613 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Բորովիչի (այլ կիրառումներ)

Բորովիչի, կարող է վերաբերել՝

Բորովիչի - գյուղ, Ուկրաինայի Սումիի մարզի Սերեդինա-Բուդայի շրջանում
Բորովիչի - գյուղ, Ուկրաինայի Վոլինի մարզի Մանևիչի շրջանում
Քասախի ջրվեժ

Քասախի ջրվեժ, Հայաստանի ամենաբարձր ջրվեժը։ Բարձրությունը՝ 70 մետր։ Գտնվում է Արագածոտնի մարզում՝ Քասախ գետի վրա, Հովհանավանք վանական համալիրի դիմաց։


== Պատկերասրահ ==

		
		


== Տես նաև ==
Հայաստանի ջրագրություն


== Ծանոթագրություններ ==
Ֆահրադ Սողոմոնյան

Ֆահրադ Հայրապետի Սողոմոնյան (նոյեմբերի 23, 1923(1923-11-23), Դդմաշեն, Նոր Բայազետի գավառ, Հայկական ԽՍՀ, ԱԽՖՍՀ, ԽՍՀՄ - փետրվարի 23, 2014(2014-02-23), Երևան, Հայաստան), հայ գրող, հասարակական գործիչ, մանկավարժ, մատենագիր և բանահավաք։ Երկրորդ համաշխարհային պատերազմի մասնակից։ Դդմաշեն գյուղի պատմության և մշակույթին նվիրված գրքերի հեղինակ։


== Կենսագրություն ==
Ֆահրադ Սողոմոնյանը ծնվել է 1923 թվականի նոյեմբերի 23-ին Սևանի շրջանի Դդմաշեն գյուղում (այժմ՝ Գեղարքունիքի մարզում)՝ գյուղացու ընտանիքում։ 1929-1939 թվականներին սովորել է Դդմաշենի միջնակարգ դպրոցում, որից հետո մասնակցել է Գավառ քաղաքի ուսուցիչների պատրաստման եռամսյա դասընթացներին և աշխատանքի նշանակվել Կաքավաձոր գյուղի միջնակարգ դպրոցում` որպես ուսուցիչ։ Մեկ տարի աշխատելուց հետո զորակոչվել է Կարմիր բանակ։ Հայրենական մեծ պատերազմի սկզբից կրկին զորակոչվել է բանակ, սկզբում ծառայել Վրաստանի Ցխինվալի քաղաքում, ապա մեկնել ռազմաճակատ։ Մարտնչել է հայկական 89-րդ դիվիզիայի 400-րդ գնդի 2-րդ վաշտում՝ որպես դիպուկահար։ 1943 թվականի նոյեմբեր ամսին` Կերչ քաղաքի գրավման  օրերին ծանր վիրավորվել է։ Բուժվելուց հետո ճանաչվել է ծառայության համար ոչ պիտանի, վերադարձել է հայրենի գյուղ և անցել մանկավարժական աշխատանքի։ 1953 թվականին ավարտել է Խաչատուր Աբովյանի անվան հայկական պետական մանկավարժական ինստիտուտը։ 1953-1986 թվականներին դասավանդել է Սևանի շրջանի գյուղերի դպրոցներում։ 2003 թվականից Դդմաշեն համայնքի պատվավոր անդամ է։
Սողոմոնյանի «Նվիրական անուններ», «Որ մեղքի համար», «Հիշենք. որ հիշվենք» գրքերը նվիրված են Սևանի շրջանից 1937 և 1949 թվականներին անհիմն բռնադատվածների հիշատակին։ Ֆահրադ Սողոմոնյանի «Դդմաշեն» գրքում ներկայացված են Հայրենական մեծ պատերազմում և Արցախյան գոյամարտում զոհված դդմաշենցիները։ Ֆահրադ Սողոմոնյանի նախաձեռնությամբ Դդմաշենի կենտրոնում տեղադրվել է զոհված ազատամարտիկների, իսկ Սուրբ Թադևոս եկեղեցու բակում՝ բռնադատված դդմաշենցիների հիշատակը հավերժացնող հուշարձաններ։


== Երկեր ==
«Դդմաշեն», Երևան, «Առերեսում» Անի հրատարակչություն, 1997
«Նվիրական անուններ», Երևան, Արամե, 2000
«Որ մեղքի համար», Երևան, Ուխտատուն, 2001, Բռնադատվածներ Սևանից և շրջակա բնակավայրերից 1930-1949 թվականներին
«Հիշենք. որ հիշվենք», Երևան, Զանգակ-97, 2003, հպանցիկ դիմանկարներ Դդմաշեն գյուղի և նրա մարդկանց․
«Կաքավաձոր (Ֆառուղ)», Երևան, Հայաստան, 2005, պատմական ակնարկ
Գյուղը Զանգվի ափին


== Ֆիլմագրություն ==
Նկարահանվել է Հայաստանի Հեռուստատեսության 2-րդ աշխարհամարտի հայ հերոսների մասին պատմող փաստագրական ֆիլմում։


== Ծանոթագրություններ ==


== Արտաքին հղումներ ==
Գայանե Եգանյան, Հարազատ բնաշխարհի նվիրյալը
Սերո Աբրահամյան, Գյուղի հանրագիտարանը, «Հայաստան» օրաթերթ, 1998, թիվ 75
Մեր մատենագրության կաղնիները․ Ֆահրադ Սողոմոնյան
Սուզաֆոն

Սուզաֆոն, բասով հնչող փողային գործիք, հելիկոնի տարատեսակ (այն տարբերվում է հիմնականում իր մեծ չափերով)։ Իր անունը ստացել է ի պատիվ ամերիկացի դիրիժոր և կոմպոզիտոր Ջոն Ֆիլիպ Սուսայի (1854-1932), որը հանրահռչակել է գործիքը՝ օգտագործելով այն իր փողային նվագախմբում։ 


== Պատմություն ==
ԱՄՆ ծովային հետևակի նվագախմբում օգտագործվող հելիկոնը չէր բավարարում Ջոն Ֆիլիպ Սուսային։ Հելիկոնն ուներ փոքր փողալայնուկ, փոքր տրամագիծ, և դրանից հնչող ձայնը գնում էր ձախ։ Անհրաժեշտ էր մի գործիք, որի ձայնը կբարձրանար նվագախմբի վերևում, բայց ավելի թեթև կլիներ, քան տուբան։ 1893 թվականին Սուսայի գաղափարը մարմնավորեց Ջեյմս Ուելշ Փիփերը (անգլ.՝ James Welsh Pepper), իսկ 1898 թվականին կրկնեց Չարլզ Ջերարդ Կոնը (անգլ.՝ Charles Gerard Conn)։
Սկզբնապես գործիքը նախատեսված էր ոչ թե որպես երթային, այլ համերգային գործիք (գաղափարի իրականացման պահին Սուսան լքել է ծովային հետևակայինների նվագախմբի դիրիժորի պաշտոնը)՝ լի, հարուստ ձայնով։ Ձայնը հասնում էր գործիքի փողալայնուկի և պարանոցի լայնացմամբ, ինչպես նաև փողալայնուկի ուղղությամբ։ Կառուցվածքը գործնականում անփոփոխ է մնացել իր ստեղծման օրվանից, միայն փողալայնուկի տրամագիծը փոխվել է 22-ից մինչև 26 դյույմ։ 1930-ական թվականների կեսերից փողալայնուկը ստանդարտացվել է 26 դյույմ (65 սմ)։ Սուզաֆոնի քաշը մոտ 10 կիլոգրամ է։


== Կառուցվածք ==
Սուզաֆոնը փականային փողային գործիք է, որն ունի նույն ձայնածավալն ու ապլիկատուրան, ինչպես տուբը։ Սուզաֆոնի ձևն այնպիսին է, որ փողալայնուկը գտնվում է երաժշտի գլխավերևում և ուղղված է դեպի առաջ։ Փականները տեղակայված են անմիջապես երաժշտի առջև, գոտկատեղից մի փոքր վերև, և գործիքի քաշի մեծ մասը կրում է երաժշտի մեկ ուսը։ Փողալայնուկը սովորաբար բաժանվում է գործիքի մնացած մասից՝ հեշտ տեղափոխման և պահպանման համար։ Բացառությամբ արտաքին տեսքի՝ սուզաֆոնը կառուցվածքային առումով շատ նման է ստանդարտ ուղղահայաց տուբին։
Իր նախորդի (հելիկոնի) նման սուզաֆոնը հանրաճանաչություն ձեռք բերեց փողային նվագախմբերում, երբ նվագում էին կանգնած կամ շարժման մեջ։ Ի տարբերություն տուբի, որի համար երկար նվագելու ընթացքում պետք է օգտագործել գոտիներ՝ փոխհատուցելու համար քաշը, սուզաֆոնը, ելնելով իր դիզայնից և գտնվելու վայրից, նվագելիս (սուզաֆոնը կախված է գլխի վրայով ձախ ուսին) ավելի լավ է բաշխում իր քաշը։
Սուզաֆոնների մեծ մասը պատրաստված է թղթե պղնձից կամ արույրից։ Սովորաբար գործիքը դեղին կամ արծաթագույն է, որոշ մասեր զարդարված են ոսկեջրով, արծաթով, լաքով, ինչպես շատ այլ փողային գործիքները։ Վերջերս որոշ արտադրողներ ապակեպլաստե սուզաֆոններ են պատրաստում՝ քաշը և ծախսը նվազեցնելու և ծառայության ժամկետը բարձրացնելու համար։
Սուզաֆոնի մակերեսի մեծ տարածքը, որն ուղղված է դեպի հանդիսատեսը, հաճախ օգտագործվում է նվագախմբի անվան կամ լոգոյի համար։


== Ծանոթագրություններ ==


== Գրականություն ==
Черных А.В. Сузафон // Советское духовое инструментальное искусство : Справочник. — М.: Советский композитор, 1989. — С. 111. — 320 с.
Պեեռդու

Պեեռդու (էստ․՝ Päärdu), գյուղ Էստոնիայի Ռապլամաա նահանգի Վիգալա շրջանում։
2011 թվականի տվյալներով գյուղում բնակվում էր 69 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիկվիտ

Կիկվիտ (ֆր.՝ Kikwit), քաղաք Կոնգոյի Դեմոկրատական Հանրապետության Կվիլու նահանգում։
Կիկվիտը համարվում է Կվիլու նահանգի ամենամեծ քաղաքը, տեղակայված է երկրի հարավ-արևմտյան մասում՝ Կուիլու գետի վրա։ Ծովի մակարդակից բարձր է 452 մ։ Կիկվիտը տարածաշրջանում հայտնի է նաև «Մայր» անունով  (անգլ.՝ The Mother): Քաղաքի բնակչությունը, ըստ 2012 թվականի տվյալներով, եղել է 397 737 մարդ։
Կիկվիտը առևտրական և վարչական կարևոր կենտրոն է։ Քաղաքում կա ստադիոն և օդանավակայան։ Կիկվիտը Կինշասային միացած է ճանապարհային և գետային կապով։
1995 թվականին Կիկվիտում եղել է Էբոլա վիրուսային հիվանդության բռնկում։ 2009 թվականի փետրվարի 18-ին՝ նոր սահմանադրությունից 36 ամիս անց, Կիկվիտը  դարձավ Կվիլու նահանգի վարչական կենտրոնը։
Քաղաքը հայտնի է մասնավորապես բապենդե ժողովրդի ավանդական պարերով։ Բապենդեի պարողները կրում են ազգային հագուստ, որոնք բաղկացած են կարմիր դիմակներից և ռաֆիյա արմավենու տերևներից։


== Ծանոթագրություններ ==


== Արտաքին հղումներ ==
An article about Kikwit in Britannica Online Encyclopedia
(8402) 1994 GH9

(8402) 1994 GH9, աստերոիդ աստերոիդների հիմնական գոտում։ Հայտնաբերվել է 1994 թվականի ապրիլի 11-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,622079 ա. մ., առավելագույնը մոտենում է 2,0178 ա. մ. հեռավորության վրա և հեռանում 3,2263 ա. մ.։ Արեգակի շուրջ մեկ ամբողջական պտույտ է կատարում 1550,84 երկրային օրվա ընթացքում, իր ուղեծրով շարժվելով միջինում 0,232132 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8402) 1994 GH9 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(2078) Նանկին

(2078) Նանկին (անգլ.՝ Nanking), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1975 թվականի հունվարի 12-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,369323 ա. մ., առավելագույնը մոտենում է 1,4837 ա. մ. հեռավորության վրա և հեռանում 3,255 ա. մ.։ Արեգակի շուրջ մեկ ամբողջական պտույտ է կատարում 1332,09 երկրային օրվա ընթացքում, իր ուղեծրով շարժվելով միջինում 0,270251 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2078) Նանկին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Այոս Պավլոս

Այոս Պավլոս (հուն․՝ Άγιος Παύλος), գյուղ Կիպրոսի Հանրապետության հարավարևմտյան մասում Լիմասոլի շրջանում։ Ըստ 2011 թվականի տվյալների՝ բնակչությունը կազմում է 152 մարդ։ Տեղակայված է ծովի մակարդակից 653 մետր բարձրության վրա, Կալո Խորիոից 4 կմ արևելք։


== Ժողովրդագրություն ==


== Ծանոթագրություններ ==
Կաստել Վիսկարդո

Կաստել Վիսկարդո (իտալերեն՝ Castel Viscardo), կոմունա Իտալիայում, գտնվում է Ումբրիա մարզի Տեռնի գավառում։
Բնակչությունը կազմում է 3046 մարդ, բնակչության խտությունը՝ 117 մարդ/կմ²։ Տարածքը կազմում է 26 կմ²։ Փոստային ինդեքս՝ 5014։ Հեռախոսային կոդ՝ 0763։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		


== Արտաքին հղումներ ==
Պաշտոնական էջ (իտալ.)


== Ծանոթագրություններ ==
Լուի XVIII

Լուի XVIII (ֆր.՝ Louis XVIII, նոյեմբերի 17, 1755(1755-11-17)[…], Վերսալի պալատ, Վերսալ - սեպտեմբերի 16, 1824(1824-09-16)[…], Թյուիլրի, Saint-Germain-l'Auxerrois, Փարիզի 1-ին շրջան, Փարիզ), Ֆրանսիայի թագավոր 1814-1815 թվականներին և 1815-1824 թվականներին։ Բուրբոնների դինաստիայից։ Լյուդովիկոս XVI-ի եղբայրը։ 1791 թվականին փախել է Ֆրանսիայից և գլխավորել ֆրանսիական հակահեղափոխական վտարանդիությունը։ Գահ է բարձրացել Նապոլեոն I-ի (Բոնապարտ) անկումից հետո, 1814 թվականին։ «Հարյուր օրերի» ժամանակ՝ 1815 թվականի մարտին փախել է Բելգիա։ Վերադարձել է 1815 թվականի հուլիսին՝ օտարերկրյա զորքերի հետ։


== Ծանոթագրություններ ==
Ծովային հմայություն

«Ծովային հմայություն», անգլիացի նկարիչ-պրեռաֆայելիտ Դանթե Գաբրիել Ռոսսետտիի նկարը՝ ստեղծված 1877 թվականին։ Ներկայումս գտնվում է Ֆոգի գեղարվեստի թանգարանում։
Կտավի համար, որտեղ պատկերված է սիրենը, բնորդուհի է դարձել Ալեքսա Ուայլդինգը։ Սիրենը կրում է ծաղկեպսակ և նվագում է տավիղ․ նրա երազկոտ տեսքը և կեցվածքը ենթադրում են, որ նա էլ է հմայված երաժշտությամբ և շրջապատող ծաղիկների բույրով։ Ի սկզբանե Ռոսսետտին ոգեշնչված է եղել Սամուել Քոլրիջի «Կուբլա խան» պոեմի տողերով, բայց հետագայում՝ ստեղծման գործընթացում, նկարը դարձել է իր սեփական սոնետի նկարազարդումը, որի տողերը նա գրել է շրջանակի վրա։ Բանաստեղծությունում հիշատակվում է, որ սիրենների մեղեդին գրավում է տղամարդկանց և սպանում նրանց, իսկ հերոսուհու կերպարի նկարագրությունում կա հղում Լիլիթի կերպարին։ Հենց սոնետը նմանություն ունի Ռոսսետտիի սոնետի հետ, որը նվիրված է Լիլիթին և նույնիսկ ուղղակիորեն վերցնում է նրա կերպարանքը, այդպիսով Ռոսսետտիին կրկին անդրադառնում է ճակատագրական կնոջ (Femme fatale) տիպաժին։
Սիրենների ավանդական նկարագրությունում առկա են թռչունների մարմիններ ու գլուխներ, սակայն Ռոսսետտիի մոտ նա մարմնավորվում է մարդկային կերպարանքում։ Բացառիկ մանրամասնությամբ նկարված դեմքի և ծանր պարանոցի հետ միասին նկատվում է աղջկա կեցվածքի մի քանի անբնական դիրք, ինչը բնորոշ է նկարչի ուշ շրջանի շատ աշխատանքների։
«Ծովային հմայություն» նկարը ստեղծվել է հավաքորդ և արտ դիլլեր Ֆրեդերիկ Լեյլանդի պատվերով, նույն չափսերով, ինչ որ «Վերոնիկա Վերոնեզե»-ն․ պատվիրատուի ցանկությամբ նկարները պետք է լրացնեին իրար՝ ստեղծելով դիպտիխ։


== Ծանոթագրություններ ==
Էկյոյե (կանտոն)

Էկյոյե (ֆր.՝ Écueillé), Ֆրանսիայի կանտոն է, գտնվում է Կենտրոն շրջանում։ Էնդր դեպարտամենտի կանտոնն է։ Մտնում է Շատորու օկրուգի մեջ։ Համաձայն 2007 թվականի մարդահամարի կանտոնի բնակչությունը 3740 մարդ էր։Կանտոնի համարը 3610 է։ Կանտոնում կա 9 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Նովոալեկսանդրովկա (ավան, Վոլչանսկի շրջան)

Անվան այլ կիրառումների համար տե՛ս՝ ՆովոալեկսանդրովկաՆովոալեկսանդրովկա (ուկրաիներեն՝ Новоолександрівка), ավան Ուկրաինայի Խարկովի մարզի Վոլչանսկի շրջանում։ Հիմնադրվել է 1675 թվականին։
2001 թվականի տվյալներով Նովոալեկսանդրովկա ավանում բնակվում էր 1 029 մարդ։ Բնակավայրը զբաղեցնում է 1483 կմ² տարածք։ Բնակչության խտությունը կազմում էր 693,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մաառդու (գյուղ, Յիելեհտմե շրջան)

Անվան այլ կիրառումների համար տե՛ս՝ ՄաառդուՄաառդու (էստ․՝ Maardu), գյուղ Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղում բնակվում էր 159 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կառլոպոլի

Կառլոպոլի (իտալերեն՝ Carlopoli), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 1866 մարդ (2015 թ.), բնակչության խտությունը կազմում է 113,71 մարդ/կմ²։ Զբաղեցնում է 16 կմ² մակերես տարածք։
Փոստային ինդեքսն է՝ 88040։ Հեռախոսային կոդը՝ (+39) 0968։
Բնակավայրի հովանավոր սուրբը կույս Բետա դել Մոնտե Կարմելոն է։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Յասենովոե (այլ կիրառումներ)

Յասենովոե, կարող է վերաբերել՝

Յասենովոե - գյուղ, Ուկրաինայի Դոնեցկի մարզի Կրասնոարմեյսկիում
Յասենովոե - գյուղ, Ուկրաինայի Պոլտավայի մարզի Զենկովի շրջանում
Յասենովոե - գյուղ, Ուկրաինայի Սումիի մարզի Ախտիրկայի շրջանում
Ջոն Մակլին

Ջոն Մակլին (անգլա-շոտլ.՝ John Maclean; օգոստոսի 24, 1879(1879-08-24), Գլազգո, Լարնակշիր, Շոտլանդիա, Մեծ Բրիտանիայի և Իռլանդիայի միացյալ թագավորություն - նոյեմբերի 30, 1923(1923-11-30), Գլազգո, Շոտլանդիա, Միացյալ Թագավորություն), շոտլանդացի ուսուցիչ և հեղափոխական (մարքսիստ, սինդիկալիստ և Շոտլանդիայի անկախության կողմնակից), այսպես կոչված «Կարմիր Քլայսայդի» ժամանակաշրջանի առանցքային դեմքերից մեկը, Շոտլանդիայում Խորհրդային Ռուսաստանի ներկայացուցիչը։


== Կենսագրություն ==
Առաջին համաշխարհային պատերազմի ժամանակ Մակլինը զբաղեցրել է ինտերնացիոնալիստական դիրք, կազմակերպել մի շարք խոշոր հակապատերազմական գործադուլներ և ցույցեր, ինչի համար բազմիցս ձերբակալվել և հեռացվել է այն դպրոցից, որտեղ աշխատել է։
1916 թվականին երեք տարով ձերբակարվել է, որտեղից նրան ազատ են արձակել միայն 1917 թվականի զանգվածային ցույցերից հետո։ 1918 թվականի ապրիլի 15–ին կրկին ձերբակալվել է՝ այս անգամ «բոլշևիկյան ապստամբության» համար։ Նրան դատապարտել են 5 տարվա ազատազրկման, սակայն 1918 թվականի վերջին, նրա ազատ արձակման համար հզոր արշավի ճնշման տակ, կրկին ազատ են արձակել։
Մինչև իր մահը՝ 1923 թվականի նոյեմբերի 30-ը, Ջոն Մաքլինը պայքարել էր Կարմիր Շոտլանդիայի համար՝ երկրում անկախ սոցիալիստական հանրապետություն ստեղծելու համար։ Գլազգոյում նրա հուղարկավորությանը մասնակցել է մի քանի հազար մարդ։


== Հիշատակ ==
Լենինգրադում եղել է Մակլինի պողոտա (ներկայիս անվանումը – Անգլյական պողոտա ).
Կիրովում կա Մակլինի փողոց
Մալոյարոսլավցում (Կալուգայի շրջան) կա Մակլինո միկրոշրջան և համանուն անունով գյուղ։


== Տես նաև ==
Ջեյմս Քոննոլի


== Ծանոթագրություններ ==


== Արտաքին հղումներ ==
Դեմյանովկա (այլ կիրառումներ)

Դեմյանովկա, կարող է վերաբերել՝

Դեմյանովկա - ավան, Ուկրաինայի Դոնեցկի մարզի Պերշոտրավնևի շրջանում
Դեմյանովկա - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Դեմյանովկա - գյուղ, Ուկրաինայի Ղրիմի Ինքնավար Հանրապետության Սովետսկիի շրջանում
Դեմյանովկա - գյուղ, Ուկրաինայի Պոլտավայի մարզի Կոտելվայի շրջանում
Դեմյանովկա - գյուղ, Ուկրաինայի Սումիի մարզի Յամպոլի շրջանում
Բուլանըղ (գետակ, Եփրատի ավազան)

Անվան այլ կիրառումների համար տե՛ս՝ Բուլանըղ (այլ կիրառումներ)Բուլանըղ, Բուլանքշխ, Բուլանիկ, գետակ Հայկական լեռնաշխարհում, Եփրատի ավազանում, նրա աջակողմյան վտակ Կարասուի աջ օժանդակը։ Հոսում է Մանդան Քյոֆրի հարթավայրում։


== Ծանոթագրություններ ==
Մոլոդոյ Շախտյոր

Մոլոդոյ Շախտյոր (ուկրաիներեն՝ Молодий Шахтар), ավան Ուկրաինայի Դոնեցկի մարզի Ժդանովկայի քաղաքային խորհուրդում։
2001 թվականի տվյալներով Մոլոդոյ Շախտյոր ավանում բնակվում էր 164 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ֆրանիետո լ’Աբատե

Ֆրանիետո լ’Աբատե (իտալերեն՝ Fragneto l'Abate), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 1215 մարդ, բնակչության խտությունը կազմում է 61 մարդ/կմ²։ Զբաղեցնում է 20 կմ² մակերես տարածք։ Փոստային ինդեքս՝ 82020, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0824 996180


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գանձասար (Թորթումի գավառ)

Անվան այլ կիրառումների համար տե՛ս՝ Գանձասար (այլ կիրառումներ)Գանձասար, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Օլթի քաղաքից 33-34 կմ հարավ-արևմուտք, Օլթի գետի աջ կողմի վտակներից մեկի ձախ ափին, սարավանդի վրա։


== Բնակչություն ==
XX դարի սկզբին ուներ 46 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պուտևիե Ուսադբի 1331 կմ

Պուտևիե Ուսադբի 1331 կմ (ռուս.՝ Путевые усадьбы 1331 км), գյուղ Ռուսաստանի Մուրմանսկի մարզի Օլենեգորսկի քաղաքային օկրուգի կազմում։
Բնակչությունը 2012 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մատյաշ Ռակոշի

Ռակոշի Մատյաշ (հունգ.՝ Rákosi Mátyás, մարտի 9, 1892(1892-03-09), Ադայի շրջան, Հունգարիայի թագավորություն - փետրվարի 5, 1971(1971-02-05), Նիժնի Նովգորոդ, ՌԽՖՍՀ, ԽՍՀՄ), հունգարացի քաղաքական գործիչ։ Հունգարիայի սովետական հանրապետության շրջանում (1919) զբաղեցրել է առևտրի ժող․ կոմիսարի տեղակալի, հասարակական արտադրության ժող․ կոմիսարի պաշտոնները։ 1921-1924 թվականներին աշխատել է Կոմինտերնում։ Մասնակցել է Հունգարիայի կոմկուսի վերաստեղծմանը։ 1926 թվականի սեպտեմբերին ձերբակալվել և դատապարտվել է երկարատև բանտային կալանքի (կալանքից ազատվել է 1940 թվականի հոկտեմբերին)։ Հունգարիան ֆաշիզմի լծից ազատվելուց հետո (1945) մի շարք պատասխանատու պաշտոններ է զբաղեցրել կոմկուսում և երկրի կառավարությունում։ Գտնվելով այդ պաշտոններում Ռակոշի սոցիալիստական շինարարության գործում թույլ է տվել սխալներ (պլանային առաջադրանքների չհիմնավորված բարձրացում, կուսակցական կյանքի լենինյան նորմերի, սոցիալիստական օրինականության խախտումներ)։ 1956 թվականի հուլիսին Հունգարիայի աշխատանքի կուսակցության (ՀԱԿ) ԿԿ որոշմամբ ազատվել է ՀԱԿ ԿԿ առաջին քարտուղարի պաշտոնից և հանվել ՀԱԿ ԿԿ Քաղբյուրոյի կազմից։ 1962 թվականի օգոստոսին ՀՍԲԿ ԿԿ Ռակոշին հեռացրել է կուսակցությունից։


== Ծանոթագրություններ ==